Document ID: 32005R0551

UREDBA KOMISIJE (ES) št. 551/2005
z dne 11. aprila 2005
o določitvi dodatnih zneskov, ki jih je treba plačati za paradižnike v Češki, Madžarski, Malti, Poljski in Slovaški v skladu z Uredbo (ES) št. 416/2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega odstavka člena 41 Akta,
ob upoštevanju Uredbe Komisije (ES) št. 416/2004 z dne 5. marca 2004 o določitvi prehodnih ukrepov za uporabo Uredbe Sveta (ES) št. 2201/96 in Uredbe (ES) št. 1535/2003 zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (1) in zlasti člena 3(2) Uredbe,
ob upoštevanju naslednjega:
(1)
Količine paradižnikov, ki so zajete v zahtevkih za pomoč za tržno leto 2004/2005 in so jih države članice uradno sporočile v skladu s členom 39(2) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), presegajo prag Skupnosti za 1,5 %. Med tržnim letom 2004/2005 se zato plača dodatek v državah članicah, ki so se pridružile Evropski uniji dne 1. maja 2004 in niso presegle nacionalnih pragov ali so ga presegle za manj kot 25 %.
(2)
Nacionalnih pragov za tržno leto 2004/2005 niso presegle Češka, Madžarska, Malta, Poljska in Slovaška. Polni dodatek k pomoči v višini 8,62 EUR na tono je zato treba plačati v navedenih državah.
(3)
Za tržno leto 2004/2005 proizvajalci s Cipra niso predložili nobenega zahtevka za pomoč v zvezi s paradižniki za predelavo. Zato v navedeni državi članici ni treba plačati dodatka k pomoči za tržno leto 2004/2005 -
SPREJELA NASLEDNJO UREDBO:
Člen 1
Dodatni znesek 8,62 EUR na tono paradižnikov za predelavo iz člena 3(2) Uredbe (ES) št. 416/2004 se plača med iztekom tržnega leta 2004/2005 v Češki, Madžarski, Malti, Poljski in Slovaški.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. aprila 2005

Labels: 18
17
6